
საკონსულო აღრიცხვის მატერიალური ფორმის სარეგისტრაციო ჟურნალის წარმოების წესი

1. საკონსულო აღრიცხვა წარმოებს საკონსულო აღრიცხვის ჟურნალში.
2. საკონსულო აღრიცხვის ჟურნალი შედგება შემდეგი სვეტებისაგან და მათში მიეთითება შემდეგი ინფორმაცია:
ა) გრაფა 1 – სააგენტოს მონაცემთა ელექტრონული ბაზში/ სსმეს პროგრამაში რეგისტრაციის ნომერი და თარიღი;
ბ) გრაფა 2 – ფიზიკური პირის სახელი და გვარი; 
გ) გრაფა 3 – ფიზიკური პირის დაბადების თარიღი (რიცხვი, თვე, წელი);
დ)  გრაფა 4 –	ფიზიკური პირის	პირადი	და პასპორტის ნომერი;
ე) გრაფა 5 – ფიზიკური პირის მისამართი ადგილსამყოფელ ქვეყანაში;
(შენიშვნა: აღნიშნულ გრაფაში   მიეთითება   საკონსულო   ოლქში   დროებით  მყოფი ან მუდმივად მცხოვრები ფიზიკური პირის ფაქტობრივი საცხოვრებელი ადგილის მისამართი, მეზღვაურის შემთხვევაში უნდა მიეთითოს გემის დასახელება, გემთმფლობელი კომპანიის რეკვიზიტები (რეგისტრაციის ქვეყანა, კომპანიის დასახელება სრულად და საკონტაქტო ინფორმაცია) და გემის მარშრუტი (საზღვაო პორტების დასახელება ორივე მიმართულებით, სადაც უნდა შევიდეს გემი, შესაბამისი ქვეყნის მითითებით). საერთაშორისო გადამზიდავის მძღოლის შემთხვევაში უნდა მიეთითოს კომპანიის რეკვიზიტები (რეგისტრაციის ქვეყანა, სრულად დასახელება და საკონტაქტო ინფორმაცია) და მარშრუტი (ყველა ქალაქი, რომელიც უნდა გაიაროთ ორივე მიმართულებით);
ვ) გრაფა 6 –  იწერება  თანმხლები  უცხო  ქვეყნის  მოქალაქეების  და  მოქალაქეობის არ მქონე პირების რაოდენობა;
ზ) გრაფა 7 – შენიშვნა.
(შენიშვნა: აღნიშნული გრაფა ივსება საკონსულო თანამდებობის პირის შეხედულებისამებრ).
